ส่วนที่ 1

ข้อมูลสรุป (Executive Summary)

บริษัท เอส. แพ็ค แอนด์ พริ้นท์ จำกัด (มหาชน) ฯ
และบริษัทย่อยดำเนินธุรกิจผลิตและจำหน่ายกล่องกระดาษ และรับจ้างพิมพ์หนังสือ
โดยสามารถแบ่งกลุ่มผลิตภัณฑ์กล่องกระดาษได้เป็น 2 กลุ่ม คือ กล่องพิมพ์พาณิชย์ (Commercial
Printing) และกล่องลูกฟูก (Corrugated Box) ปัจจุบันบริษัทฯ
มีทุนจดทะเบียนและเรียกชำระแล้วทั้งสิ้น 300 ล้านบาท แบ่งเป็นหุ้นสามัญ จำนวน 300 ล้านหุ้น
มูลค่าที่ตราไว้หุ้นละ 1 บาท

บริษัทฯ และบริษัทย่อยมีโรงงานอยู่ 2 แห่ง โดยบริษัทฯ มีโรงงานตั้งอยู่ที่อำเภอหาดใหญ่
จังหวัดสงขลา ดำเนินการผลิตกล่องพิมพ์พาณิชย์ กล่องลูกฟูก และกระดาษลูกฟูกขนาดลอน C และ
ลอน B โดยมีกำลังการผลิตการพิมพ์ออฟเซ็ทได้ 63.29 ล้านแผ่นต่อปี
และกำลังการผลิตกระดาษลูกฟูก 39.96 ล้านตารางเมตรต่อปี ซึ่งฐานลูกค้าส่วนใหญ่ของบริษัทฯ
ตั้งอยู่ในเขตภาคใต้ และลูกค้าบางส่วนในเขตกรุงเทพฯ และภาคกลาง
สำหรับบริษัทย่อยมีโรงงานตั้งอยู่ที่เขตบางขุนเทียน กรุงเทพฯ เน้นฐานลูกค้าในเขตกรุงเทพฯ
และภาคกลาง ดำเนินธุรกิจผลิตกล่องพิมพ์พาณิชย์ และกระดาษลูกฟูกขนาดลอน E
เพื่อใช้สำหรับผลิตกล่องพับแข็งปะลอน โดยมีกำลังการผลิตการพิมพ์ออฟเซ็ทได้ 101.24
ล้านแผ่นต่อปี และกำลังการผลิตกระดาษลูกฟูก (ลอน E) 9.01 ล้านตารางเมตรต่อปี
จากการเพิ่มทุนในปี 2547 ของบริษัทฯ
ทำให้บริษัทย่อยสามารถก่อสร้างโรงงานผลิตกระดาษลูกฟูกเพื่อใช้เอง
โดยที่มิต้องซื้อกระดาษลูกฟูกขนาดลอน C และ B จากบริษัทฯ หรือบริษัทอื่น ๆ ในละแวกใกล้เคียง
ปัจจุบัน ผลิตภัณฑ์ของบริษัทฯ และบริษัทย่อยได้รับการรับรองคุณภาพมาตรฐานสากล ISO 9001:
2000

บริษัทฯ มีสัดส่วนยอดจำหน่ายภายในประเทศทั้งสิ้น แม้ว่าลูกค้าของบริษัทฯ
และบริษัทย่อยส่วนใหญ่เป็นผู้ผลิตสินค้าเพื่อการส่งออก ดังนั้นบริษัทฯ
และบริษัทย่อยจึงเป็นผู้ส่งออกทางอ้อม (Indirect Export) โดยลูกค้าของบริษัทฯ
และบริษัทย่อยเป็นผู้ผลิตสินค้าในตลาดบน (Hi-End) และตลาดกลาง (Mid-End)
ซึ่งลูกค้ากลุ่มหลักของบริษัทฯ และบริษัทย่อยได้แก่ ผู้ผลิตถุงมือยาง
ผู้ผลิตเครื่องใช้ไฟฟ้าและอุปกรณ์อิเล็กทรอนิกส์ และผู้ผลิตอาหารแช่แข็ง ซึ่งด้วยทำเลที่ตั้งของบริษัทฯ
และบริษัทย่อย ทำให้เอื้อประโยชน์ในการเข้าถึงกลุ่มลูกค้าเป้าหมายได้เป็นอย่างดี

25 มีนาคม 2554 บริษัท โอจิ เปเปอร์ จำกัด ลงทุนในบริษัทฯ
โดยซื้อหุ้นจากกองทุนเพื่อการร่วมลงทุน (Thailand Equity Fund) จำนวน 70,000,000 หุ้น
หรือคิดเป็นร้อยละ 23.33 เพื่อขยายการลงทุนมายังเอเชียตะวันออกเฉียงใต้
และเพิ่มศักยภาพด้านอุตสาหกรรมการพิมพ์ นับว่าเป็นสิ่งที่ดีเพราะบริษัทฯ
และบริษัทย่อยจะได้พัฒนาเทคโนโลยีการพิมพ์และสามารถหาวัตถุดิบได้ในราคาที่ถูกจากพันธมิตรธุรกิจใหม่ที่เข้ามาลงทุน

2 ตุลาคม 2555 นายยุทธ ชินสุภัคกุล ครอบครัวนายยุทธ และเพื่อนได้ขายหุ้นจำนวน 81,000,000
หุ้นให้กับบริษัท โอจิ โฮลดิ้งส์ คอปอร์เรชั่น จำกัด (เดิมชื่อ โอจิเปเปอร์) ทำให้บริษัท โอจิ
โฮลดิ้งส์ คอปอร์เรชั่น จำกัดถือหุ้นถึงร้อยละ 50.33 จึงต้องทำคำเสนอซื้อหลักทรัพย์ (Tender
Offer) จากผู้ถือหุ้น หลังจากทำคำเสนอซื้อแล้ว กลุ่มโอจิ โฮลดิ้งส์

คอปอร์เรชั่นถือหุ้นจำนวน 227,156,360 หุ้นหรือคิดเป็นร้อยละ 75.72

ในปี 2555 บริษัทฯ และบริษัทย่อยมีรายได้รวมทั้งสิ้น 1,205.44 ล้านบาทเพิ่มขึ้น 104.87
ล้านบาทจากยอดขาย 1,100.57 ล้านบาทในปี 2554 หรือคิดเป็นร้อยละ 9.5 เนื่องจากปลายปี
2554 เกิดมหาอุทกภัยขึ้นที่ภาคกลางและปริมณฑล ทำให้สินค้าเสียหาย
ดังนั้นผู้ประกอบการต้องสต็อกสินค้าทดแทนที่เสียหาย และอุตสาหกรรมถุงมือยาง
ขยายกำลังการผลิตเนื่องจากต้นทุนวัตถุดิบที่มีราคาถูก กลุ่มอาหารและเครื่องดื่ม
และกลุ่มอาหารทะเลแช่แข็งส่งออกเพิ่มขึ้น ทำให้บริษัทฯ และบริษัทย่อยมียอดขายเพิ่มขึ้น

ระหว่างปี 2554 ที่ประชุมวิสามัญผู้ถือหุ้นของบริษัทย่อยครั้งที่ 2/2554 เมื่อวันที่ 29 กันยายน 2554
มีมติให้เพิ่มทุนจดทะเบียนของบริษัทย่อยจากเดิม 200 ล้านบาทเป็น 400 ล้านบาท
โดยออกหุ้นใหม่จำนวน 2 ล้านหุ้นมูลค่าหุ้นละ 100
บาทโดยบริษัทย่อยดำเนินการจดทะเบียนเพิ่มทุนกับกระทรวงพาณิชย์เมื่อวันที่ 10 ตุลาคม 2554
และบริษัทฯ ได้ลงทุนในหุ้นทุนออกใหม่ของบริษัทย่อยทั้งจำนวน
ดังนั้นสัดส่วนการถือหุ้นของบริษัทจึงเป็นร้อยละ 100

ไตรมาส 4 ของปี 2555 บริษัทฯ ย่อยย้ายสถานประกอบการจากบางกระดี่ เขตบางขุนเทียน
ไปยังนิคมอุตสาหกรรมสินสาคร บนเนื้อที่ประมาณ 42 ไร่ และบริษัทย่อยได้รับส่งเสริมการลงทุน
จากคณะกรรมการส่งเสริมการลงทุน เมื่อวันที่

24 สิงหาคม 2555 จากการย้ายสถานประกอบการ ทำให้มีการตั้งด้อยค่าเครื่องจักรเก่าจำนวน
19.15 ล้านบาทประกอบกับมีค่าใช้จ่ายในการจัดการโรงงานใหม่อีกจำนวน 6.81
ล้านบาททำให้บริษัทย่อยมีผลขาดทุนสุทธิจำนวน 24.12 ล้านบาท